फिल्म के नए ट्रेलर लॉन्च के दौरान अनुराग ने कहा था कि गोविंदा की जो तस्वीर वायरल हुई है वह शूटिंग के दौरान की है. उन्होंने यह भी कहा था कि फिल्म की कहानी में बदलाव के कारण गोविंदा का सीन हटा दिया गया है और अब वह फिल्म में नहीं हैं. इन सभी खबरों से नाराज होकर गोविंदा ने ट्विटर पर चुप्पी तोड़, डायरेक्टर पर जमकर भड़ास निकाली है. गोविंदा ने बताया कि विरपित परिस्थितियों के बावजूद उन्होंने कैमियो की शूटिंग की, जिसकी छटनी होने से वह बेहद आहत हुए हैं. आखिर में गोविंदा ने यह भी लिखा कि मैंने बतौर एक्टर अपना काम किया, लेकिन यदि इससे निर्देशक नाखुश हैं तो यह उनका निर्णय है. हालांकि, इन ट्वीट में गोविंदा ने न ही फिल्म, न किसी एक्टर और न ही निर्देशक अनुराग बसु का नाम लिया है.